Številka: 4782-97/2020/13

Datum: 26. 11. 2020

Republika Slovenija, Ministrstvo za javno upravo, Tržaška cesta 21, Ljubljana, skladno z 82. in ob smiselni uporabi 51. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) objavlja

**INFORMATIVNO ZBIRANJE PONUDB**

**za najem arhivskih prostorov v Ljubljani za potrebe Ministrstva za okolje in prostor**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet najema**

Predmet najema je najem arhivskih prostorov za cca. 6500 tekočih metrov arhivskega gradiva v ustrezno klimatsko in varnostno urejenih prostorih, na arhivskih regalih v skladu veljavnimi zakonskimi pogoji, ki jih določata Zakon o varstvu dokumentarnega in arhivskega gradiva ter arhivih (Ur. list RS, št. 30/2006, 24/2014 – Odl. US, 51/2014 – v nadaljevanju: zakon) in Uredba o varstvu dokumentarnega in arhivskega gradiva (Ur. list RS, št. 42/2017) in drugi veljavni predpisi, ki neposredno ali posredno urejajo varovanje arhivskih gradiv in arhivskih prostorov.

Ponudnik mora zagotoviti tudi opremljen prostor (pisarno) z mizo in stolom za občasno uporabo za urejanje, odbiranje gradiva z možnostjo uporabe električnega priključka za priklop računalnika in sanitarije in parkirno mesto. Prostor mora biti v neposredni bližini arhiva v izmeri vsaj 15 m2.

Arhivski prostori morajo biti locirani v Ljubljani ali okolici do 20 km od sedeža Republike Slovenije, Ministrstva za okolje in prostor, Dunajska cesta 48, Ljubljana. Prednost pri izbiri bo imel ponudnik, ki bo imel lokacijo bližje sedežu naročnika, saj bo naročnik preko svojih pooblaščenih oseb dostopal večkrat mesečno do svojega arhivskega gradiva v prostorih izbranega izvajalca.

Predmet najema je natančno opredeljen v tehnični specifikacijah.

Priloga tega obvestila sta tudi osnutek najemne pogodbe in tehnične specifikacije.

**3. Navodilo za pripravo ponudbe**

Pogoji in druge zahteve, ki jih je potrebno upoštevati pri pripravi ponudbe so navedeni v tehnični specifikaciji.

**4. Obdobje najema**

Pogodba se sklepa za določen čas, in sicer za obdobje 15 let s trimesečnim odpovednim rokom, z možnostjo podaljšanja.

**5. Ponudbena cena:**

Ponudnik mora obvezno izpolniti tudi priloženi obrazec PONUDBA.

**6. Način, mesto in čas oddaje ponudb:**

Ponudnik mora **najkasneje do 21. 12. 2020** s priporočeno pošiljko ali osebno na vložišče na naslov: Ministrstvo za javno upravo, Tržaška cesta 21, Ljubljana, z nazivom zadeve »ponudba v zadevi 4782-97/2020: PONUDBA ZA NAJEM ARHIVSKIH PROSTOROV ZA POTREBE MINISTRSTVA ZA OKOLJEIN PROSTOR – NE ODPIRAJ« poslati:

1. izpolnjen in lastnoročno podpisan obrazec, ki je priloga 1 te objave ter
2. zahtevana dokazila.

Prav tako lahko ponudnik svojo posreduje po elektronski pošti na elektronski naslov: gp.mju@gov.si. Šteje se, da je ponudba pravočasna, če je oddana na pošto priporočeno, in prispe na naslov organizatorja najkasneje do **21. 12. 2020 do 15:00 ure** **oziroma do navedenega datuma in ure je posredovana ponudba na elektronski naslov.** **Ponudbe, predložene po izteku roka bodo izločene iz postopka**.

Odpiranje ponudb NE BO javno.

**7. Način in rok plačila najemnine**

Najemodajalec bo najemnino za arhivske prostore za tekoče metre arhivskih regalov izstavljal mesečne e-račune Ministrstvu za okolje in prostor na podlagi potrdil o prevzemu arhivskega gradiva, in sicer do 5. dne v mesecu za pretekli mesec. Ministrstvo za okolje in prostor bo stroške najema poravnaval 30. dan od datuma prejema pravilno izstavljenega računa.

**8. Rok začetka selitve arhivskega gradiva**

Izvajalec mora zagotoviti ustrezne arhivske prostore naročniku oziroma Ministrstvu za okolje in prostor najkasneje v štirih (4) tednih od sklenitve pogodbe.

**9. Sklenitev pogodbe**

Pogodba bo sklenjena s tistim ponudnikom, bi bo ponudil najnižjo ceno mesečnega najema za najem arhivskih regalov z DDV. V kolikor bo v roku prispelo več enakih ponudb, bo organizirano dodatno pogajanje.

Ponudbe, ki ne bodo izpolnjevale pogojev, navedenih v tehnični specifikaciji, bodo izločene iz postopka.

Pogodba mora biti sklenjena v roku 15 dni po pozivu organizatorja informativnega zbiranja ponudb za sklenitev posla.

**10. Rok veljavnosti ponudb:**

Ponudba mora veljati najmanj 60 dni od dneva odpiranja ponudb.

**11. Dodatna pojasnila in ogled**

Ponudnik storitev mora omogočiti pooblaščenim osebam naročnika oziroma Ministrstva za okolje in prostor ogled ponujenih arhivskih prostorov, in sicer najkasneje v roku petih (5) delovnih dni od prejema zahteve s strani naročnika.

Kontaktna oseba za izvedbo postopka je Jasmina Strgaršek, e-pošta: jasmina.strgarsek@gov.si, tel. št. 01 478 8616, kontaktna oseba za tehnični del je Bernardka Šenk, tel. št. (01) 478 7157 ali e-naslov: bernardka.senk@gov.si.

**12. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**13. Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

|  |  |
| --- | --- |
|  | na podlagi pooblastila št. 1004-113/2015/45 z dne 7.4.2020Maja Pogačarv. d. generalnega direktorjaDirektorata za stvarno premoženje |